Solidariteit Beweging sê steun toe aan teenkorrupsie-optogDirk Hermann, bestuurshoof van Solidariteit (Junie 2015) Foto: Reint Dykema Die Solidariteit Beweging bestaan uit 18 instellings wat die vakbond Solidariteit, die burgerregte-organisasie AfriForum, die Federasie van Afrikaanse Kultuurvereniginge (FAK) en die maatskaplike instelling, Solidariteit Helpende Hand insluit. Die Solidariteit Beweging verteenwoordig sowat 310 000 gesinne. Die optog word reeds ondersteun deur nege ander vakbonde en verskeie burgerlike instellings waaronder die menseregte-organisasie Section 27 en Outa. Solidariteit het ook besluit dat hy die artikel 77-aansoek van NUMSA by Nedlac om die optog ŉ beskermende protesaksie te maak, sal steun. Die Solidariteit Beweging sal ook ŉ uitnodiging van die voormalige hoofsekretaris van Cosatu, Zwelinzima Vavi, om deel van die reëlingskomitee te wees, aanvaar. “Korrupsie is ŉ probleem wat oor gemeenskappe strek en alle Suid-Afrikaners behoort saam te staan teen die probleem. Dit gaan ŉ kragtige politieke boodskap uitstuur indien die burgerlike samelewing oor tradisionele verdelingslyne heen hieroor kan saamstaan. Ons nooi ander vakbonde en burgerlike organisasies uit om ook deel te neem aan die optog,” het Dirk Hermann, bestuurshoof van Solidariteit, gesê.